CELEX: 
Language: hu
Date: 2019-02-18 00:00:00
Title: A BIZOTTSÁG (EU) .../... VÉGREHAJTÁSI HATÁROZATA a halászati és akvakultúra-ágazatban az adatok gyűjtésére és kezelésére vonatkozó többéves uniós program alkalmazásában a kötelező kutatási felmérések jegyzékének létrehozásáról és a küszöbértékek megállapításáról

A BIZOTTSÁG (EU) .../... VÉGREHAJTÁSI HATÁROZATA
            
            
               (2019.2.18.)
            
            
               a halászati és akvakultúra-ágazatban az adatok gyűjtésére és kezelésére vonatkozó többéves uniós program alkalmazásában a kötelező kutatási felmérések jegyzékének létrehozásáról és a küszöbértékek megállapításáról
            
            
               AZ EURÓPAI BIZOTTSÁG,
            
            
               Tekintettel az Európai Unió működéséről szóló szerződésre, tekintettel a halászati ágazatban az adatok gyűjtésére, kezelésére és felhasználására szolgáló uniós keretrendszer létrehozásáról, valamint a közös halászati politika tekintetében a tudományos tanácsadás támogatásáról és a 199/2008/EK tanácsi rendelet hatályon kívül helyezéséről szóló, 2017. május 17-i (EU) 2017/1004 európai parlamenti és tanácsi rendeletre
                  1
                és különösen annak 4. cikke (1) bekezdésének első és harmadik albekezdésére,
            
            
               mivel:
            
            
               (1)Az 1380/2013/EU rendelet 25. cikkével összhangban a tagállamoknak a halászati gazdálkodáshoz szükséges biológiai, környezeti, műszaki és társadalmi-gazdasági vonatkozású adatokat kell gyűjteniük. A halászati és akvakultúra-ágazatban az adatok gyűjtésére, kezelésére és felhasználására vonatkozó, a 2017–2019 közötti időszakra szóló többéves uniós programot (EU MAP) az (EU) 2016/1251 bizottsági végrehajtási határozat
                  2
                fogadta el 2019. december 31-ig terjedő hatállyal.
            
            
               (2)A többéves uniós programra azért van szükség, hogy a tagállamok annak alapján határozhassák és tervezhessék meg nemzeti munkaterveikben az adatgyűjtési tevékenységeket. Az 508/2014/EU európai parlamenti és tanácsi rendelet 21. cikkének megfelelően a nemzeti munkaterveket az alkalmazásuk évét megelőző év október 31-ig be kell nyújtani a Bizottsághoz. 
            
            
               (3)A 2019 után alkalmazandó többéves uniós program felülvizsgálatának előkészítése érdekében jelenleg zajlanak a Halászati Tudományos, Műszaki és Gazdasági Bizottság (HTMGB) és a regionális koordinációs csoportok szakértőivel, a tagállamok képviselőivel és más érdekelt felekkel folytatott konzultációk, amelyek lezárására csak 2019 végén kerül sor. Így az új többéves uniós program, amely figyelembe veszi e konzultációk eredményeit, nem fogadható el 2021 előtt.
            
            
               (4)A 2020–2021-es időszakra vonatkozóan ezért rendelkezéseket kell elfogadni a tengeren végzett kötelező kutatási felmérések jegyzékéről és azon küszöbértékekről, amelyek alatt a tagállamok számára nem kötelező a jelenlegi többéves uniós programban foglalt adatok gyűjtése az (EU) 2017/1004 rendelet alapján. 
            
            
               (5)Ez a határozat tehát az (EU) 2017/1004 rendelet 4. cikkével összhangban megállapítja az említett rendelet 5. cikke (1) bekezdésének b) és c) pontja szerint a kötelező tengeri kutatási felmérések jegyzékét, valamint azon küszöbértékeket, amelyek alatt a tagállamok számára nem kötelező a halászati és akvakultúra-tevékenységeiken alapuló adatgyűjtés vagy a tengeri felmérések elvégzése. A fenti rendelet 5. cikke (1) bekezdésének a) pontjában említett biológiai, környezeti, műszaki és társadalmi-gazdasági adatok tagállamok általi gyűjtésének és kezelésének részletes szabályait az (EU) XXX/2019 felhatalmazáson alapuló bizottsági határozat állapítja meg. 
            
            
               (6)A jogbiztonság érdekében az (EU) 2016/1251 bizottsági végrehajtási határozatot hatályon kívül kell helyezni.
            
            
               (7)Az e határozatban előírt intézkedések összhangban vannak a Halászati és Akvakultúra-ágazati Irányítóbizottság véleményével,
            
            
               ELFOGADTA EZT A HATÁROZATOT: 
            
            
               1. cikk
            
            
               E határozat mellékletében kerülnek megállapításra a halászati ágazatban az adatok gyűjtésére és kezelésére vonatkozó, a 2020–2021 közötti időszakra szóló többéves uniós program alkalmazásában az (EU) 2017/1004 rendelet 5. cikke (1) bekezdésének b) és c) pontjában említett kötelező tengeri kutatási felmérések és azon küszöbértékek, amelyek alatt a tagállamok számára nem kötelező a halászati és akvakultúra-tevékenységeiken alapuló adatgyűjtés vagy tengeri felmérések elvégzése a többéves uniós program keretében.
            
            
               2. cikk
            
            
               Az (EU) 2016/1251 bizottsági végrehajtási határozat 2020. január 1-jén hatályát veszti.
            
            
               3. cikk
            
         
         
            
               Ez a határozat az Európai Unió Hivatalos Lapjában való kihirdetését követő napon lép hatályba.
            
            
               Ezt a határozatot 2020. január 1-jétől kell alkalmazni.
            
            
               Kelt Brüsszelben, -án/-én. 2019.2.18.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        HL L 157., 2017.6.20., 1. o.
               
               
                  
                     (2)
                  
                        A Bizottság (EU) 2016/1251 végrehajtási határozata (2016. július 12.) a halászati és akvakultúra-ágazatban az adatok gyűjtésére, kezelésére és felhasználására vonatkozó, a 2017–2019 közötti időszakra szóló többéves uniós program elfogadásáról (HL L 207., 2016.8.1., 113. o.).
               
            
      
    ---documentbreak--- 
      
         
         
            
               MELLÉKLET 
            
            
               I. FEJEZET
            
            
               A tengeren végzett kutatási felmérések
            
            
               El kell végezni legalább az e melléklet táblázatban (amely táblázat az (EU) 2016/1251 végrehajtási határozat 10. táblázatának helyébe lép) szereplő tengeri kutatási felméréseket, hacsak a felmérések áttekintéséből ki nem derül, hogy valamelyik felmérés már nem releváns az állományok értékelése és a halászati gazdálkodás szempontjából. A felmérések áttekintésekor alkalmazott tudományos szempontok alapján a táblázat új felmérésekkel egészíthető ki.
            
            
               Az 508/2014/EU rendelet 21. cikkében előírt munkatervekben a tagállamoknak meg kell határozniuk az elvégzendő tengeri kutatási felméréseket, amelyek elvégzéséért felelősek. 
            
            
               A nemzetközi kutatási felmérésekhez hozzájáruló tagállamok az egyes tengeri régiókon belül összehangolják erőfeszítéseiket.
            
            
               A tagállamoknak nemzeti munkatervükben garantálniuk kell a korábbi felmérésekkel való koherenciát.
            
            
               Ez a fejezet az (EU) 2016/1251 bizottsági végrehajtási határozat IV. fejezetének helyébe lép.
            
            
            
               II. FEJEZET
            
            
               Küszöbértékek
            
            
               (1)Ez a fejezet az uniós halászatra vonatkozik, és az (EU) 2016/1251 bizottsági végrehajtási határozat V. fejezetének rendelkezései helyébe lép.
            
            
               (2)Nem kötelező biológiai adatokat gyűjteni egy adott faj vagy állomány vonatkozásában, ha:
            
            
               a)a tagállam részesedése annak teljes kifogható mennyiségéből (TAC) kevesebb, mint a teljes uniós kifogható mennyiség 10 %-a, vagy 
            
            
               b)nem került meghatározásra teljes kifogható mennyiség, de a tagállam teljes kirakodásai a fajból vagy állományból nem érik el a teljes uniós kirakodások előző három évi átlagának10 %-át, vagy 
            
            
               c)a tagállam teljes éves kirakodása az adott fajból nem éri el a 200 tonnát. A különleges gazdálkodást igénylő fajoknál alacsonyabb küszöbértékek is megállapíthatók a tengeri régiók szintjén.
            
            
               Amennyiben a teljes kifogható mennyiségből (TAC) kevesebb mint 10 %-ban részesedő tagállamok releváns kvótáinak összege meghaladja az adott állományra vonatkozó teljes kifogható mennyiség 25 %-át, az a) pontban említett 10 %-os küszöb nem alkalmazható, és az érintett tagállamoknak gondoskodniuk kell arról, hogy regionális szinten együttműködve elvégezzék az állomány adatainak gyűjtését a végfelhasználói szükségleteknek megfelelően. 
            
            
               Nem vonatkozik küszöbérték a nagy méretű nyílt tengeri fajokra, valamint az anadrom és a katadrom fajokra.
            
            
               (3)A nemzetközi kötelezettségekre vonatkozó, a regionális halászati gazdálkodási szervezetek keretében meghatározott részletesebb rendelkezések sérelme nélkül nem kötelező biológiai adatokat gyűjteni azon, nemzetközi kiaknázás alatt álló halállományokról, amelyek fogásaiból az Unió részesedése nem éri el a 10 %-ot, kivéve a nagy méretű nyílt tengeri fajok és a nagy távolságra vándorló fajok esetét.
            
         
         
            
               (4)A tagállamoknak az e határozat hatálybalépésétől számított két éven belül meg kell adniuk a hobbihorgászat keretében ejtett fogásokra vonatkozó, már elvégzett felméréseken alapuló becsléseket, ideértve az adatgyűjtési keretrendszer vagy más kísérleti tanulmányok alapján végzett felméréseket. E felméréseknek lehetővé kell tenniük a hobbihorgászat keretében ejtett fogások viszonyítását a kereskedelmi halászat keretében ejtett fogásokhoz minden olyan faj esetében, amelynek az adott tengeri régióban ejtett szabadidős fogásait meg kell becsülni a többéves uniós program keretében. A hobbihorgászatra vonatkozó jövőbeni nemzeti felmérések szerkezetét és hatályát, valamint adott esetben az adatgyűjtési küszöbértékeket a tengeri régiók szintjén összehangolva és a végfelhasználói szükségleteknek megfelelően kell megállapítani. 
            
            
               Nem vonatkozik küszöbérték azon állományok szabadidős fogásaira, amelyek helyreállítási vagy többéves állománygazdálkodási terv hatálya alá tartoznak, ilyenek például a nagy méretű nyílt tengeri fajok és a nagy távolságra vándorló fajok állományai.
            
            
               (5)Nem kötelező az akvakultúrával kapcsolatos társadalmi és gazdasági adatok gyűjtése azon tagállamok számára, melyek teljes termelése nem éri el a teljes uniós termelés volumenének és értékének 1 %-át. Nem kötelező az akvakultúrával kapcsolatos adatok gyűjtése azon fajok vonatkozásában, amelyek termelése a tagállamban nem éri el a teljes akvakultúrás termelés volumenének és értékének 10 %-át. Ezenfelül azon tagállamok, amelyek a teljes uniós akvakultúrás termelés volumenének és értékének kevesebb mint 2,5 %-át állítják elő, a saját akvakultúrás termelésük volumenének és értékének több mint 10 %-át kitevő fajokkal kapcsolatos adatok gyűjtése érdekében meghatározhatnak egyszerűbb adatgyűjtési módszereket, például végezhetnek kísérleti tanulmányokat, melyek eredményeit extrapolálják.
            
            
               Referenciaadatként a 762/2008/EK rendelet
                  1
                értelmében a tagállamok által benyújtott legfrissebb adatok, valamint az Eurostat által azok alapján közzétett adatok használandók.
            
            
               (6)Nem kötelező az akvakultúrával kapcsolatos környezeti adatok gyűjtése azon tagállamok számára, melyek teljes akvakultúrás termelése nem éri el a teljes uniós akvakultúrás termelés volumenének és értékének 2,5 %-át.
            
            
               Referenciaadatként a 762/2008/EK rendelet értelmében a tagállamok által benyújtott legfrissebb adatok, valamint az Eurostat által azok alapján közzétett adatok használandók. 
            
            
               (7)Az e mellékletben felsorolt tengeri kutatási felmérésekben való (fizikai, illetve anyagi) részvétel nem kötelező azon tagállamok számára, amelyeknek a felmérés tárgyát képező faj teljes uniós kifogható mennyiségéből való részesedése nem éri el a 3 %-ot. Amennyiben nem került meghatározásra teljes kifogható mennyiség, a tengeri kutatási felmérésekben való (fizikai, illetve anyagi) részvétel nem kötelező azon tagállamok számára, amelyeknek az adott faj vagy állomány kirakodásaiból való részesedése nem éri el az előző három évi teljes uniós kirakodások 3 %-át. A több fajra irányuló és az ökoszisztéma-felmérések kapcsán alkalmazandó küszöbértékek meghatározhatók a tengeri régiók szintjén. 
            
            
               (8)A 2–7. pont ellenére egy adott tengeri régióban a tagállamok más küszöbértékeket is meghatározhatnak.
            
            
               
            
            
               A tengeren végzett kutatási felmérések jegyzéke
                  2
               
            
            
            
                     
                        A felmérés megnevezése
                     
                  
                  
                     
                        Rövidítés
                     
                  
                  
                     
                        Terület
                     
                  
                  
                     
                        Időszak
                     
                  
                  
                     
                        Főbb célfajok 
                     
                  
               
                     
                        Balti-tenger
                     
                  
               
                     
                        balti-tengeri nemzetközi vonóhálós felmérés
                     
                  
                  
                     
                        BITS Q1
                     
                     
                        BITS Q4
                     
                  
                  
                     
                        IIIaS, IIIb–d
                     
                  
                  
                     
                        1. és 4. negyedév
                     
                  
                  
                     
                        tőkehal és egyéb tengerfenéken élő fajok
                     
                  
               
                     
                        balti-tengeri nemzetközi akusztikus felmérés (őszi)
                     
                  
                  
                     
                        BIAS
                     
                  
                  
                     
                        IIIa, IIIb–d
                     
                  
                  
                     
                        szeptember–október
                     
                  
                  
                     
                        hering és spratt
                     
                  
               
                     
                        a rigai-öbölbeli heringállomány akusztikus felmérése
                     
                  
                  
                     
                        GRAHS
                     
                  
                  
                     
                        IIId
                     
                  
                  
                     
                        3. negyedév
                     
                  
                  
                     
                        hering
                     
                  
               
                     
                        a sprattállomány akusztikus felmérése 
                     
                     
                  
                  
                     
                        SPRAS
                     
                  
                  
                     
                        IIId
                     
                  
                  
                     
                        május
                     
                  
                  
                     
                        spratt és hering
                     
                  
               
                     
                        rügeni heringlárva-felmérés
                     
                     
                  
                  
                     
                        RHLS
                     
                  
                  
                     
                        IIId
                     
                  
                  
                     
                        március–június
                     
                  
                  
                     
                        hering
                     
                  
               
                     
                        Északi-tenger és a Jeges-tenger keleti része (ICES I és II terület)
                     
                  
               
                     
                        nemzetközi fenékvonóhálós felmérés
                     
                  
                  
                     
                        IBTS Q1
                     
                     
                        IBTS Q3
                     
                  
                  
                     
                        IIIa, IV
                     
                  
                  
                     
                        1. és 3. negyedév
                     
                  
                  
                     
                        foltos tőkehal, közönséges tőkehal, fekete tőkehal, hering, spratt, vékonybajszú tőkehal, makréla, norvég tőkehal
                     
                  
               
                     
                        északi-tengeri merevítőrudas vonóhálós felmérés
                     
                  
                  
                     
                        BTS
                     
                  
                  
                     
                        IVb, IVc, VIId
                     
                  
                  
                     
                        3. negyedév
                     
                  
                  
                     
                        sima lepényhal, közönséges nyelvhal
                     
                  
               
                     
                        tengerfenéki halivadék-felmérés
                     
                  
                  
                     
                        DYFS
                     
                  
                  
                     
                        az Északi-tenger partvidéke
                     
                  
                  
                     
                        3. és 4. negyedév
                     
                  
                  
                     
                        sima lepényhal, közönséges nyelvhal, barna garnéla
                     
                  
               
                     
                        a közönséges nyelvhal hálós felmérése
                     
                  
                  
                     
                        SNS
                     
                  
                  
                     
                        IVb, IVc
                     
                  
                  
                     
                        3. negyedév
                     
                  
                  
                     
                        közönséges nyelvhal, sima lepényhal
                     
                  
               
                     
                        északi-tengeri homokiangolna-felmérés
                     
                  
                  
                     
                        NSSS
                     
                  
                  
                     
                        IVa, IVb
                     
                  
                  
                     
                        4. negyedév
                     
                  
                  
                     
                        homoki angolnák
                     
                  
               
                     
                        nemzetközi ökoszisztéma-felmérés az északi tengereken
                     
                  
                  
                     
                        ASH
                     
                  
                  
                     
                        IIa
                     
                  
                  
                     
                        május
                     
                  
                  
                     
                        hering, kék puhatőkehal
                     
                  
               
                     
                        vörösálsügér-felmérés a Norvég-tengeren és a szomszédos vizeken
                     
                  
                  
                     
                        REDNOR
                     
                  
                  
                     
                        II
                     
                  
                  
                     
                        augusztus–szeptember
                     
                  
                  
                     
                        vörös álsügérek
                     
                  
               
                     
                        makrélaikra-felmérés
                     
                     
                        (háromévente)
                     
                  
                  
                     
                        NSMEGS
                     
                  
                  
                     
                        IV
                     
                  
                  
                     
                        május–július
                     
                  
                  
                     
                        makréla-ikratermelés
                     
                  
               
                     
                        heringlárva-felmérés
                     
                  
                  
                     
                        IHLS
                     
                  
                  
                     
                        IV, VIId
                     
                  
                  
                     
                        1. és 3. negyedév
                     
                  
                  
                     
                        hering- és sprattlárva
                     
                  
               
                     
                        az északi-tengeri heringállomány akusztikus felmérése
                     
                  
                  
                     
                        NHAS
                     
                  
                  
                     
                        IIIa, IV, VIa
                     
                  
                  
                     
                        június, július
                     
                  
                  
                     
                        hering, spratt
                     
                  
               
                     
                        norvég homár TV-felmérés
                     
                     
                        (FU 3 és 4)
                     
                  
                  
                     
                        NTV 3 és 4
                     
                  
                  
                     
                        IIIA
                     
                  
                  
                     
                        2. vagy 3. negyedév
                     
                  
                  
                     
                        norvég homár
                     
                  
               
                     
                        norvég homár TV-felmérés (FU 6)
                     
                  
                  
                     
                        NTV6
                     
                  
                  
                     
                        IVb
                     
                  
                  
                     
                        szeptember
                     
                  
                  
                     
                        norvég homár
                     
                  
               
                     
                        norvég homár TV-felmérés (FU 7)
                     
                  
                  
                     
                        NTV7
                     
                  
                  
                     
                        IVa
                     
                  
                  
                     
                        2. vagy 3. negyedév
                     
                  
                  
                     
                        norvég homár
                     
                  
               
                     
                        norvég homár TV-felmérés (FU 8)
                     
                  
                  
                     
                        NTV8
                     
                  
                  
                     
                        IVb
                     
                  
                  
                     
                        2. vagy 3. negyedév
                     
                  
                  
                     
                        norvég homár
                     
                  
               
                     
                        norvég homár TV-felmérés (FU 9)
                     
                  
                  
                     
                        NTV9
                     
                  
                  
                     
                        IVa
                     
                  
                  
                     
                        2. vagy 3. negyedév
                     
                  
                  
                     
                        norvég homár
                     
                  
               
                     
                        Az Atlanti-óceán északi része (ICES V–XIV terület és NAFO-területek)
                     
                  
               
                     
                        nemzetközi vonóhálós és akusztikus vörösálsügér-felmérés (kétévente)
                     
                  
                  
                     
                        REDTAS
                     
                     
                  
                  
                     
                        Va, XII, XIV; NAFO SA 1–3
                     
                  
                  
                     
                        június/július
                     
                     
                  
                  
                     
                        vörös álsügérek
                     
                  
               
                     
                        a Flemish Cap térségben a tengerfenéken élő halakra vonatkozó felmérés
                     
                  
                  
                     
                        FCGS
                     
                  
                  
                     
                        3M
                     
                  
                  
                     
                        július 
                     
                  
                  
                     
                        tengerfenéki fajok
                     
                  
               
                     
                        grönlandi tengerfenéki halakra vonatkozó felmérés
                     
                  
                  
                     
                        GGS
                     
                  
                  
                     
                        XIV, NAFO SA1
                     
                  
                  
                     
                        október/november 
                     
                  
                  
                     
                        közönséges tőkehal, vörös álsügér és egyéb tengerfenéki fajok
                     
                  
               
                     
                        3LNO tengerfenéki halakra vonatkozó felmérés
                     
                  
                  
                     
                        PLATUXA
                     
                  
                  
                     
                        NAFO 3LNO
                     
                  
                  
                     
                        2. és 3. negyedév 
                     
                  
                  
                     
                        tengerfenéki fajok
                     
                  
               
                     
                        nyugati IBTS 4. negyedév 
                     
                     
                        (beleértve a Porcupine-pad felmérését)
                     
                  
                  
                     
                        IBTS Q4
                     
                  
                  
                     
                        VIa, VII, VIII, IXa
                     
                  
                  
                     
                        4. negyedév
                     
                     
                  
                  
                     
                        tengerfenéki fajok
                     
                  
               
                     
                        skóciai nyugati IBTS
                     
                  
                  
                     
                        IBTS Q1
                     
                  
                  
                     
                        VIa, VIIa
                     
                  
                  
                     
                        március
                     
                  
                  
                     
                        tőkehalfélék, hering, makréla
                     
                  
               
                     
                        ISBCBTS szeptember
                     
                  
                  
                     
                        ISBCBTS 
                     
                  
                  
                     
                        VIIa, f, g
                     
                  
                  
                     
                        szeptember
                     
                  
                  
                     
                        közönséges nyelvhal, sima lepényhal
                     
                  
               
                     
                        WCBTS
                     
                  
                  
                     
                        VIIe BTS
                     
                  
                  
                     
                        VIIe 
                     
                  
                  
                     
                        október
                     
                  
                  
                     
                        közönséges nyelvhal, sima lepényhal, ördöghal, kisfejű lepényhal
                     
                  
               
                     
                        kékpuhatőkehal-felmérés
                     
                  
                  
                     
                  
                  
                     
                        VI, VII
                     
                  
                  
                     
                        1. és 2. negyedév
                     
                  
                  
                     
                        kék puhatőkehal
                     
                  
               
                     
                        nemzetközi makréla- és fattyúmakréla-ikra felmérés
                     
                     
                        (háromévente) 
                     
                  
                  
                     
                        MEGS
                     
                  
                  
                     
                        VIa, VII, VIII, IXa
                     
                  
                  
                     
                        január–július 
                     
                  
                  
                     
                        makréla- és fattyúmakréla-ikratermelés
                     
                  
               
                     
                        szardínia, szardella és fattyúmakréla akusztikus felmérése
                     
                  
                  
                     
                  
                  
                     
                        VIII, IX
                     
                  
                  
                     
                        március–április–május
                     
                  
                  
                     
                        szardínia, szardella, makréla, fattyúmakréla populációsűrűségi mutatók
                     
                  
               
                     
                        szardínia DEPM
                     
                     
                        (háromévente)
                     
                  
                  
                     
                  
                  
                     
                        VIIIc, IXa
                     
                  
                  
                     
                        2. és 4. negyedév 
                     
                  
                  
                     
                        szardínia SSB és CUFES használata 
                     
                  
               
                     
                        heringek és disznófejű halak akusztikus felmérése ikrarakás alatt és előtt
                     
                  
                  
                     
                  
                  
                     
                        VIa, VIIa–g 
                     
                  
                  
                     
                        július, szeptember, november, március, január
                     
                  
                  
                     
                        hering, spratt
                     
                  
               
                     
                        szardella biomassza
                     
                  
                  
                     
                        BIOMAN
                     
                  
                  
                     
                        VIII
                     
                  
                  
                     
                        május
                     
                  
                  
                     
                        szardella SSB (DEP)
                     
                  
               
                     
                        norvég homár UWTV-felmérés (part menti) 
                     
                  
                  
                     
                        UWTV 
                     
                     
                        (FU 11–13)
                     
                  
                  
                     
                        VIa
                     
                  
                  
                     
                        2. vagy 3. negyedév
                     
                  
                  
                     
                        norvég homár
                     
                  
               
                     
                        norvég homár UWTV 
                     
                     
                        Ír-tenger
                     
                  
                  
                     
                        UWTV
                     
                     
                        (FU 15)
                     
                  
                  
                     
                        VIIa
                     
                  
                  
                     
                        augusztus
                     
                  
                  
                     
                        norvég homár
                     
                  
               
                     
                        a norvég homár UWTV-felmérés 
                     
                     
                        Aran-szigetek 
                     
                  
                  
                     
                        UWTV 
                     
                     
                        (FU 17)
                     
                  
                  
                     
                        VIIb
                     
                  
                  
                     
                        június
                     
                  
                  
                     
                        norvég homár
                     
                  
               
                     
                        a norvég homár UWTV-felmérés 
                     
                     
                        Kelta-tenger
                     
                  
                  
                     
                        UWTV 
                     
                     
                        (FU 20–22)
                     
                  
                  
                     
                        VIIg, h, j
                     
                  
                  
                     
                        július
                     
                  
                  
                     
                        norvég homár
                     
                  
               
                     
                        norvéghomár-felmérés
                     
                     
                        a portugál partok mentén NepS
                     
                  
                  
                     
                        UWTV
                     
                     
                        (FU 28–29)
                     
                  
                  
                     
                        IXa
                     
                  
                  
                     
                        június
                     
                  
                  
                     
                        norvég homár
                     
                  
               
                     
                        Földközi-tenger és Fekete-tenger
                     
                  
               
                     
                        földközi-tengeri akusztikus felmérés
                     
                  
                  
                     
                        MEDIAS
                     
                  
                  
                     
                        GSA 1, 6, 7, 9, 10, 15,
                     
                     
                        16, 17, 18, 20, 22
                     
                  
                  
                     
                        tavasz–nyár (2. és 3. negyedév)
                     
                  
                  
                     
                        kis méretű nyílt tengeri fajok
                     
                  
               
                     
                        fenékvonóhálós felmérés a Fekete-tengeren 
                     
                     
                  
                  
                     
                        BTSBS
                     
                  
                  
                     
                        GSA 29
                     
                  
                  
                     
                        tavasz–ősz (2., 3. és 4. negyedév)
                     
                  
                  
                     
                        nagy rombuszhal
                     
                  
               
                     
                        nyílt vízi vonóhálós felmérés a Fekete-tengeren
                     
                  
                  
                     
                        PTSBS
                     
                  
                  
                     
                        GSA 29
                     
                  
                  
                     
                        tavasz–ősz (2., 3. és 4. negyedév)
                     
                  
                  
                     
                        spratt és vékonybajszú tőkehal
                     
                  
               
                     
                        nemzetközi fenékvonóhálós felmérés a Földközi-tengeren 
                     
                  
                  
                     
                        MEDITS
                     
                  
                  
                     
                        GSA 1, 2, 3, 5, 6, 7, 8, 9,
                     
                     
                        10, 11, 15, 16, 17, 18,
                     
                     
                        19, 20, 22, 23, 25
                     
                  
                  
                     
                        tavasz–nyár (2. és 3. negyedév)
                     
                  
                  
                     
                        tengerfenéki fajok
                     
                  
               
         
         
            
                  
                     (1)
                  
                        Az Európai Parlament és a Tanács 762/2008/EK rendelete (2008. július 9.) a tagállamok által benyújtandó, akvakultúrára vonatkozó statisztikákról és a 788/96/EK tanácsi rendelet hatályon kívül helyezéséről (HL L 218., 2008.8.13., 1. o.).
               
               
                  
                     (2)
                  
                        A tengeren végzett kutatási felmérések jegyzéke az (EU) 2016/1251 bizottsági végrehajtási határozat 10. táblázatának helyébe lép.